Rettens dom (Tredje Afdeling) af 15. oktober 2013 – Evropaïki Dynamiki mod Kommissionen

(Sag T-474/10)

»Offentlige tjenesteydelsesaftaler — udbudsprocedure — levering af eksterne tjenesteydelser vedrørende udvikling og undersøgelser af samt support til informationssystemer (ESP DESIS II) — indplacering af en tilbudsgiver — tildeling af kontrakten — begrundelsespligt — gennemsigtighed — ligebehandling — åbenbart urigtigt skøn — ansvar uden for kontraktforhold«

1. Den Europæiske Unions offentlige kontrakter — udbudsprocedure — den ordregivende myndigheds forpligtelse til at udelukke en tilbudsgiver, som har begået en alvorlig fejl i forbindelse med udøvelsen af sit erhverv — bydende, som påberåber sig, at moderselskabet til et medlem af det konsortium, som har fået tildelt kontrakten, har begået en alvorlig fejl i forbindelse med udøvelsen af sit erhverv — den ordregivende myndigheds vurdering af de forhold, der påberåbes, og af, om moderselskabets fejl kan tilskrives datterselskabet [Rådets forordning nr. 1605/2002, art. 93, stk. 1, litra c)] (jf. præmis 41, 45 og 46)

2. Den Europæiske Unions offentlige kontrakter — udbudsprocedure — tildeling af kontrakter — økonomisk mest fordelagtigt bud — tildelingskriterier — den ordregivende myndigheds valg — grænser — overholdelse af principperne om gennemsigtighed, ligebehandling og forbud mod forskelsbehandling (Rådets forordning nr. 1605/2002, art. 89 og 97; Kommissionens forordning nr. 2342/2002, art. 138) (jf. præmis 66, 101-103 og 106-108)

3. Den Europæiske Unions offentlige kontrakter — indgåelse af en aftale efter udbud — institutionernes skønsbeføjelser — domstolsprøvelse — grænser (jf. præmis 72, 111, 121 og 209)

4. Institutionernes retsakter — begrundelse — forpligtelse — rækkevidde — afgørelse om ikke at antage et bud inden for rammerne af en udbudsprocedure vedrørende levering af tjenesteydelser — hensyntagen med hensyn til begrundelsen til en institutions besvarelse af en anmodning, der er indgivet af en bydende, hvis bud er blevet afvist — betingelser — ingen erstatning af den oprindelige begrundelse med en ny — vurdering af de oplysninger, sagsøgeren rådede over på tidspunktet for sagens anlæg (art. 296 TEUF; Rådets forordning nr. 1605/2002, art. 100, stk. 2; Kommissionens forordning nr. 2342/2002, art. 149, stk. 3) (jf. præmis 73-80)

5. Annullationssøgsmål — formål — påstand om annullation af en afgørelse, der er nært knyttet til en tidligere afgørelse — frifindelse for en påstand om annullation af den tidligere afgørelse indebærende frifindelse for en påstand om annullation af den efterfølgende afgørelse (jf. præmis 212)

6. Ansvar uden for kontraktforhold — betingelser — ulovlighed — skade — årsagsforbindelse — den ene betingelse ikke opfyldt — erstatningssøgsmålet forkastet i det hele (art. 340, stk. 2, TEUF) (jf. præmis 215)

Angående

Dels en påstand om annullation af fire afgørelser truffet af Kommissionen og meddelt ved fire særskilte afgørelser af 16. juli 2010 om at indplacere sagsøgerens tilbud, indgivet i forbindelse med udbud DIGIT/R2/PO/2009/45 om »Eksterne tjenesteydelser vedrørende udvikling og undersøgelser af samt support til informationssystemer« (ESP DESIS II) (EUT 2009/S 198-283663), på andenpladsen for så vidt angår del nr. 1 A, på tredjepladsen for så vidt angår del nr. 1 B, på andenpladsen for så vidt angår del nr. 1 C og på tredjepladsen for så vidt angår del nr. 3, og af alle de afgørelser, som Kommissionens Generaldirektorat for Informationsteknologi har truffet med forbindelse hertil, herunder afgørelsen om at tildele de respektive kontrakter til de tilbudsgivere, der er klassificeret på første- og andenpladsen, dels en påstand om erstatning.

Konklusion

1) Europa-Kommissionen frifindes.